作者:張九齡
標題:郡舍南有園畦雜樹聊以永日
內容:為郡久無補，越鄉空複深。苟能秉素節，安用叨華簪。卻步園畦裡，追吾野逸心。形骸拘俗吏，光景賴閑林。內訟誠知止，外言猶匪忱。成蹊謝李徑，衛足感葵陰。榮達豈不偉，孤生非所任。江城何寂曆，秋樹亦蕭森。下有北流水，上有南飛禽。我願從歸翼，無然坐自沉。